b'\n_START_ARTICLE_\nFlandrija\n_START_SECTION_\nGospodarstvo\n_START_PARAGRAPH_\nFlandrija je sede\xc5\xbe raznovrstnega sodobnega gospodarstva, s poudarkom na raziskavah in razvoju. Mnoga podjetja tesno sodelujejo z lokalnimi in raziskovalnimi sredi\xc5\xa1\xc4\x8di za razvoj novih izdelkov in storitev.\n_START_SECTION_\nJezik\n_START_PARAGRAPH_\nUradni jezik je nizozem\xc5\xa1\xc4\x8dina, v\xc4\x8dasih pogovorno imenovan flam\xc5\xa1\xc4\x8dina. Glavne nare\xc4\x8dne skupine so zahodno flamska, vzhodno flamska, brabantska in limbur\xc5\xa1ka._NEWLINE_Francosko se lahko uporablja za dolo\xc4\x8dene upravne namene v omejenem \xc5\xa1tevilu tako imenovanih "ob\xc4\x8din z jezikovnimi zmogljivostmi" okoli Bruseljske regije in na meji z Valonijo._NEWLINE_"Rimske ob\xc4\x8dine" (okrog Bruslja) so Drogenbos, Kraainem, Linkebeek, Sint-Genesius-Rode, Wemmel in Wezembeek-Oppem. Bruselj je bil prvotno nizozemsko govore\xc4\x8de mesto, vendar je bil v 19. in 20. stoletju pofrancozen in je sedaj ve\xc4\x8dinoma francosko govore\xc4\x8d. Nekaj ob\xc4\x8din v flamski aglomeraciji Bruselj je zdaj tudi francosko govore\xc4\x8dih._NEWLINE_Ob\xc4\x8dine z jezikovnimi zmogljivostmi na meji z Valonijo so Bever (francosko Bi\xc3\xa9v\xc3\xa8ne), Herstappe, Mesen (francosko Messines), Ronse (francosko Renaix), Spiere-Helkijn (francosko Espierres-Helchin), Voeren (francosko Fourons)'